**Invitation til politisk temamøde om Kommunal Sundhed**

Du inviteres hermed til politisk introarrangement i KKR regi for alle de nordjyske kommunale politikere, som beskæftiger sig med sundhedsområdet.

Arrangementet finder sted:

**Den 6. februar 2014 kl. 8-16 på Aalborg Stadion (AaB Konference)**

**Harald Jensens Vej 7-9, 9000 Aalborg**

Introarrangementet er tilrettelagt af de nordjyske sundhedsdirektørers forretningsudvalg, og I får på dagen en generel introduktion til arbejdet med kommunal sundhed; hvad er det for udfordringer, kommunerne står overfor, og hvilke opgaver skal løses i den nærmeste fremtid?

2014 er et særligt år på sundhedsområdet. Der skal laves en ny Praksisplan, som vil få stor betydning for bl.a. lægedækningen og en ny Sundhedsaftale, som skal være med til at definere samarbejdet mellem kommunerne og regionen de næste fire år.

På dagen vil vi drøfte de kommunale visioner og mål for både praksisplanen og sundhedsaftalen. Målet er, at dagen munder ud i en række fælleskommunale fokusområder, som kan anvendes som afsæt for udarbejdelsen af en politisk sundhedsaftale.

Vi glæder os meget til at mødes med jer og drøfte vores fælles udfordringer!

**Dagens program:**

**8.00 Ankomst og morgenmad**

**8.30 Velkomst og præsentation**

**9.00 Optakt til arbejdet med Sundhedsaftale og Praksisplan 2014**

Oplæg v. Christian Harsløf, kontorchef, KL

**9.30 Fælles drøftelse i klyngerne**

**9.45 Spørgsmål til Christian Harsløf**

**10.00 Arbejdet med ny sundhedsaftale i den nordjyske optik**

Oplæg ved Bente Graversen, direktør Sundheds- og kulturforvaltningen, Aalborg, medlem af Sundhedsdirektørernes forretningsudvalg

**10.30 Kort pause**

**10.45 Hvad er kommunernes største udfordringer på sundhedsområdet?**

Oplæg v. professor Jes Søgaard

**11.30 Fælles drøftelse i klyngerne**

**11.45 Spørgsmål til Jes Søgaard**

**12.00 Frokost**

**12.45 Gruppediskussioner – hvad er de kommunale målsætninger for arbejdet med Sundhedsaftalen 2014?**

**13.45 Hvordan skaber vi kvalitet med Sundhedsaftalen?**

Oplæg v. Else Smith, direktør for Sundhedsstyrelsen

**14.15 Gruppediskussioner (kvalificere og udvælge fokusområder)**

**15.00 Kort pause (kage og kaffe)**

**15.15 Fremlæggelse i plenum og opsamling – Hvad er kommunernes fælles målsætninger for Sundhedsaftale 2014?**

**16.00 Tak for i dag!**